Адкуль у заходнебеларускім праваслаўі (у Расіі і Украіне нічога падобнага няма) ўзялася гэтая бясспрэчна прыгожая традыцыя і якое дачыненне яна мае да самога свята? Магчыма, як і некаторыя іншыя звычаі, прыйшла ад каталікоў: у каталіцтве існуе легенда, што ў дзень смерці Багародзіцы замест яе цела апосталы знайшлі букет белых ружаў, таму ў гэты дзень вернікі асвячаюць кветкі і першы плён ураджаю.